У дадзеным выпадку педагагічнае выкарыстанне павольнага чытання па-за традыцыйным для яго філалагічным кантэкстам звязана з беларускімі распрацоўкамі. Паводле апошніх вынікаў эксперыментальных даследаванняў ЦПРА БДУ, павольнае чытанне прыводзіць не толькі да большай асэнсаванасці тэксту, які вывучаецца студэнтамі, але і дазваляе перамясціць у цэнтр чытацкай увагі саму практыку чытання, працэс вытворчасці чытацкай пазіцыі, дыферэнцыяваць стаўленне да яе чытача. Апошняе ў поўнай ступені супадае з вядомым палажэннем айчыннай педагагічнай псіхалогіі, паводле якога сутнасць адукацыі складаецца ў апасродкаванай скіраванасці навучальнай актыўнасці навучэнца на яго самога як на свой прадмет. У выпадку семінара рэфлексіўнае даследаванне захоплівала таксама і галіну апасродкавання чытацкай пазіцыі практыкай чытання. Адным з важных вынікаў праробленай працы стала праграма развіцця навукова-педагагічнай школы Г. М. Празументавай на 2015–2016 год, якая ўключыла ў сябе праект сумесных эксперыментальных навукова-практычных пляцовак развіцця педагагічных інавацый БДУ і ТДУ.